Настасся Алегаўна Курацёва выкладае гісторыю і мастацтва ў гімназіі № 6 Мінска. Выкладае шосты год, таму са статусу “малады спецыяліст” перайшла ў катэгорыю сталых настаўнікаў. З’яўляецца кіраўніком міжраённага аб’яднання настаўнікаў вучэбнага прадмета “Мастацтва (айчынная і сусветная мастацкая культура)” Савецкага, Першамайскага і Партызанскага раёнаў сталіцы. Настасся Алегаўна — распрацоўшчыца відэаўрокаў па гісторыі, вяла адукацыйны відэаблог на канале YouTube, цяпер стварае ўласны адукацыйны сайт.